Benaičių akmuo (Kulių Bobelė)

Benaičių akmuo, vad. Kūlių bobele, kitaip - Kūliu babale, Leiknos kūliu (valstybės saugoma kultūros vertybė: unikalus kodas - 5239; senas registro kodas - M137; senas kultūros paminklų sąrašo Nr. AR521) – mitologinis akmuo šiaurės vakarinėje Kretingos rajono savivaldybės teritorijos dalyje, Benaičių rytiniame pakraštyje (Darbėnų seniūnija), Kulšės kairiajame krante.

Akmuo 

Akmuo gamtinis, masyvus, 5,2 m ilgio, 3,6 m pločio ir 1,6 m aukščio, iš priekio primenantis stačiakampį, o iš šonų – trikampį.

350 km į rytus yra alkakalnis, vadinamas Balkos kalnu. 420 km į vakarus buvo akmuo, vadinamas Ponios lova.

Istorija

Iki melioracijos aplinkui akmenį buvusi užliejama pieva, vadinama Leikna, todėl kartais akmuo vadinamas Leiknos kūliu. 

Pasakojama, kad seniau akmens vietoje stovėjusi trobelė. Joje gyvenusi pikta ragana, kuri visus atklydusius nakvoti praeivius paversdavo akmenimis. Sykį vienas jaunuolis sužinojo burtų paslaptį: jam pabučiavus raganą užkeiktieji atgijo, o raganos trobelė pavirto dideliu akmeniu, vadinamu Kūliu babale (t. y. Akmeniu senute).Barkauskas P., Vabalas B. Vadovas po Lietuvą. - Kaunas, 1938

Kiti padavimai byloja, kad prie akmens vaidenasi. Vienam praeiviui naktį pasirodė, kad jį užpuolė plėšikai ir tik rytmetį pragydus gaidžiui jis suprato, kad mušasi su akmeniu. Kitą naktį prapuolė prie akmens sukrautas šieno kūgis. Kartą vidurdienį prie akmens pakilusi audra, kai aplinkui buvo ramu Vykintas Vaitkevičius. Senosios Lietuvos šventvietės. - Vilnius, 1998. - P. 60

1972 m. akmuo paskelbtas respublikinės reikšmės archeologijos paminklu AR521,Lietuvos TSR kultūros paminklų sąrašas. - Vilnius, 1973, 1999 m. - įrašytas į Lietuvos Respublikos kultūros vertybių registro mitologinių vietų sąrašą,Kultūros vertybių registras: Akmuo, vad. Kūlių bobele 2005 m. pripažintas valstybės saugoma kultūros vertybe.Dėl nekilnojamųjų kultūros vertybių pripažinimo valstybės saugomomis

1964 m. paskelbtas geologiniu gamtos paminklu.Saugomų teritorijų valstybės kadastras 

 Šaltiniai 

Kategorija:Lietuvos mitologiniai akmenys
Kategorija:Lietuvos gamtos paminklai
Kategorija:Kretingos rajono paveldas